मोदी भी रविवार को परिवर्तन यात्रा की बेंगलुरु में समापन सभा में ही बोल रहे थे. उन्होंने पिछले पौने चार साल में केंद्र से कर्नाटक को दो लाख करोड़ रुपए भेजने मगर विकास नदारद होने पर ताज्जुब जताया. उनसे पहले पार्टी अध्यक्ष अमित शाह भी सिद्धरमैया को हिंदू विरोधी बताकर ध्रुवीकरण का दाव खेल चुके हैं. यह बात दीगर है कि मुख्यमंत्री ने ट्वीट में मोदी का नम्मा यानी अपने कर्नाटक में स्वागत करते हुए उनसे महादयी नदी का पानी गोवा से दिलाने में दखलंदाजी की अपील का दाव खेल दिया.